# KAUSTISEN JA ULLAVAN SEURAKUNTA KOKOUSKUTSU/ASIALISTA 5/2022

## Seurakuntaneuvosto 26.9.2022 1 ()

### AIKA Keskiviikko 5.10.2022 klo 17.00

### PAIKKA Seurakuntakeskus, Pikkusali

### KOKOUSASIAT

§ 49 Kokouksen avaus

 50 Kokouksen laillisuus ja päätösvaltaisuus

 51 Pöytäkirjan tarkastajien valinta ja pöytäkirjan nähtävillä pitäminen

 52 Työjärjestyksen hyväksyminen

53 Sidonnaisuuksien ilmoittaminen

54 Lausuntopyyntö talousarvioavustuksista lähetysjärjestöille

55 Uuden nimikkolähetin valinta

56 Lausuntopyyntö osayleiskaavan kaavaluonnoksesta välillä Keskusta-Opistonmäki.

57 Toiminta- ja taloussuunnitelma vuodelle 2023

58 Ilmoitusasiat

59 Muut asiat

60 Oikaisuvaatimusohje

61 Kokouksen päättäminen

.

Veli-Pekka Harju

puheenjohtaja

# Kaustisen ja Ullavan seurakunta PÖYTÄKIRJA 5/2022

## Seurakuntaneuvosto 5.10.2022

### AIKA Keskiviikko 5.10.2022 klo 17

### PAIKKA Seurakuntakeskus, Pikkusali

### LÄSNÄ Varsinaiset jäsenet: *x* Harju Veli-Pekka Puheenjohtaja

### x Hanhikoski Kari Varapuheenjohtaja - Kauppinen Seppo,

x Kentala Jussi

x Kettu Terttu

x Klemola Anna-Mari

- Känsälä Kai-Eerik

- Linnarinne Tanja

- Myllymäki Raimo

x Salo Oili

x Stenbäck Tellervo

- Teirikangas Ilona

- Virkkala Markus

Muut:
x Mustajärvi Matti Varajäsen
x Kaunisto Aulis Varajäsen
- Kattilakoski Raija Lähetyssihteeri
- Tikkakoski Kai Kappeliseurakunnan toiminnasta vastaava

x Viisteensaari Eija Pöytäkirjanpitäjä

Pöytäkirja käsittää pykälät 49-61

**§49 / 2022**

#### KOKOUKSEN AVAUS Puheenjohtaja piti alkuhartauden. Vk 136:1,3.

**§50 / 2022
LAILLISUUS JA PÄÄTÖSVALTAISUUS**

#### Seurakuntaneuvoston ohjesäännön 1 a § mukaan seurakuntaneuvosto käsittelee asian kokouksessa, jossa kokoukseen osallistujat ovat läsnä kokouspaikalla (varsinainen kokous). Varsinainen kokouspaikalla pidettävä kokous voidaan järjestää myös siten, että osa jäsenistä osallistuu siihen sähköisesti (ns. hybridikokous). Seurakuntaneuvosto voi pitää kokouksensa sähköisessä toimintaympäristössä, johon osallistutaan sähköisen yhteyden avulla (sähköinen kokous).

#### Seurakuntaneuvosto on päätösvaltainen, kun enemmän kuin puolet jäsenistä on saapuvilla.

#### Kirkkoherran esitys:

#### Kokous todetaan lailliseksi ja päätösvaltaiseksi Päätös:

#### Kokous todettiin lailliseksi ja päätösvaltaiseksi

**§51 / 2022**

**PÖYTÄKIRJAN TARKASTAJIEN VALINTA JA PÖYTÄKIRJAN NÄHTÄVILLÄ PITÄMINEN**

#### Pöytäkirjan tarkastajiksi valittiin Anna-Mari Klemola ja Oili Salo

#### jotka toimivat tarvittaessa myös äänenlaskijoina.

####

#### Pöytäkirjan tarkastus tapahtuu heti kokouksen jälkeen.Tarkastettu pöytäkirja on nähtävillä kirkkoherranvirastossa 14 päivän ajan 6.10.-20.10.2022.

#### §52 / 2022

#### TYÖJÄRJESTYKSEN HYVÄKSYMINEN

####  Työjärjestys hyväksyttiin esityksen mukaan.

####

####

#### §53 / 2022 SUOSITUS SIDONNAISUUKSIEN ILMOITTAMISESTA KIRKOSSA

#### Yhteinen kirkkoneuvosto 27.5.2021§ 100 / 2021

#### SUOSITUS SIDONNAISUUKSIEN ILMOITTAMISESTA KIRKOSSA

#### Valmistelija hallintosihteeri Susanna Herlevi

#### Kirkkohallitus on 16.3.2021 antanut suosituksen sidonnaisuuksien ilmoittamisesta kirkossa, liite A/§ 100.

#### Suosituksen antaminen pohjautuu kirkolliskokouksen toimeksiantoon. Annetun suosituksen tavoitteena on edistää yhdenmukaisia käytäntöjä sidonnaisuuksien ilmoittamisessa ja toisaalta kannustaa lisäämään seurakuntien, seurakuntayhtymien, hiippakuntien ja kirkkohallituksen hallinnonavoimuutta ja läpinäkyvyyttä. Samalla pyritään turvaamaan kirkon jäsenten luottamusta hallinnon riippumattomuuteen ja puolueettomuuteen.

#### Sidonnaisuudella tarkoitetaan mahdollista eturistiriitaa. Eturistiriita puolestaan tarkoittaa olosuhteista syntyvää riskiä sille, että luottamushenkilön tai viranhaltijan ensisijaiseen tavoitteeseen tehdä objektiivinen päätös vaikuttaa toissijainen tavoite, esimerkiksi oma tai läheisen hyöty. Sidonnaisuuden ilmoittaminen on läheisessä yhteydessä viranhaltijan ja luottamushenkilön esteellisyyttä koskevaan sääntelyyn. Käsitteinä esteellisyys ja sidonnaisuus on kuitenkin pidettävä erillään. Esteellisyys koskee aina käsittelyssä olevan yksittäisen asian yhteydessä luottamushenkilön tai viranhaltijan esteellisyyden toteamista, jos esteellisyys on olemassa

#### Kirkolliskokouksen päätöksen mukaisesti sidonnaisuuksien ilmoittamisen tulisi perustua vapaaehtoisuuteen eli luottamushenkilön tai johtavan viranhaltijan suostumukseen. Annettu suositus ohjeistaa sidonnaisuusilmoitusten käyttöönottoon, mutta seurakunnassa, seurakuntayhtymässä, hiippakunnassa ja kirkkohallituksessa tulee tehdä erillinen päätös sidonnaisuusilmoitusten käyttöönotosta ja sidonnaisuusrekisterin ylläpidosta. Päätöstä tehtäessä tulee erityisesti ratkaista, mitä sidonnaisuuksia on ilmoitettava, keiltä ilmoitusta pyydetään ja kenelle ilmoitukset tehdään.

#### Kun sidonnaisuuksien ilmoittamiseen ei ole laissa säädettyä velvoitetta, ei myöskään toimielimen päätöksellä voida tällaista velvoitetta määrätä. Luottamushenkilöön tai viranhaltijaan, joka kieltäytyy ilmoittamasta sidonnaisuuksia, ei voida kohdistaa toimenpiteitä, vaikka seurakunta, seurakuntayhtymä, hiippakunnan tuomiokapituli taikka kirkkohallitus olisi tehnyt päätöksen sidonnaisuuksien ilmoittamista koskevista käytännöistä. Luottamushenkilö tai johtava viranhaltija voi myös ilmoittaa, ettei hänellä ole sidonnaisuuksia.

#### Seurakuntayhtymissä sidonnaisuusilmoituksen tulisi antaa seurakuntaneuvostojen ja yhteisen kirkkoneuvoston puheenjohtajat, varapuheenjohtajat, jäsenet sekä henkilökohtaiset varajäsenet. Lisäksi on suositeltavaa, että yhteisen kirkkovaltuuston puheenjohtaja ja varapuheenjohtaja, joilla on myös läsnäolo- ja puheoikeus yhteisen kirkkoneuvoston kokouksessa, antaisivat sidonnaisuus-ilmoituksen.

#### Kirkkoherrojen lisäksi sidonnaisuusilmoitus suositellaan pyydettäväksi johtavilta viranhaltijoilta, joille on delegoitu merkittävää päätösvaltaa tai jotka toimivat säännöllisesti asioiden esittelijöinä.

#### Jos seurakunta, seurakuntayhtymä, tuomiokapituli tai kirkkohallitus päättää ottaa vapaaehtoisen sidonnaisuuksien ilmoittamisen käyttöön, tulisi siihen liittyvästä menettelystä, ilmoitettavista sidonnaisuuksista ja rekisterinpitäjästä ottaa määräykset hallinnon sisäisiin määräyksiin kuten kirkkoneuvoston, seurakuntaneuvoston tai yhteisen kirkkoneuvoston ohjesääntöön taikka tuomiokapitulin tai kirkkohallituksen työjärjestykseen.

#### Yhteisen kirkkoneuvoston ohjesääntöön tehtävät muutokset hyväksyy yhteinen kirkkovaltuusto. Muutosta koskeva päätös on alistettava Oulun hiippakunnan tuomiokapitulin vahvistettavaksi.

#### Koska sidonnaisuuksista ilmoittaminen on uusi asia, on syytä siirtää sen käyttöönottoa Kokkolan seurakuntayhtymässä niin, että vapaaehtoiset sidonnaisuusilmoitukset kerätään seuraavan vaalikauden alussa. Tarvittavat muutokset yhteisen kirkkoneuvoston ohjesääntöön valmistellaan hyvissä ajoin.

#### Hallintojohtajan esitys:

#### Yhteinen kirkkoneuvosto

#### päättää ottaa käyttöön seuraavan vaalikauden alussa sidonnaisuuksista ilmoittamisen suosituksen mukaisesti,

#### käynnistää ohjesääntöön tarvittavien muutosten valmistelun,

#### suosittelee, että seurakuntaneuvostot ottavat käyttöön seuraavan vaalikauden alussa sidonnaisuuksista ilmoittamisen suorituksen mukaisesti ja käynnistävät ohjesääntöihin tarvittavien muutosten valmistelun.

#### Päätös: Ennen päätöksentekoa hallintojohtaja ja hallintosihteeri esittelivät suositusta sidonnaisuuksien ilmoittamisesta.

#### Hallintojohtajan esityksen kohdat 1–3 hyväksyttiin yksimielisesti.

#### Seurakuntaneuvosto 5.10.2022:

#### Kirkkoherran esitys:

#### Seurakuntaneuvosto

#### päättää ottaa käyttöön seuraavan vaalikauden alussa sidonnaisuuksista ilmoittamisen suosituksen mukaisesti,

#### käynnistää ohjesääntöön tarvittavien muutosten valmistelun.

#### Päätös:

#### Seurakuntaneuvosto

#### päättää ottaa käyttöön seuraavan vaalikauden alussa sidonnaisuuksista ilmoittamisen suosituksen mukaisesti,

#### käynnistää ohjesääntöön tarvittavien muutosten valmistelun.

#### Raija Kattilakoski tuli paikalle tämän pykälän lopussa.

**§54 / 2022
LAUSUNTOPYYNTÖ TALOUSARVIOAVUSTUKSISTA LÄHETYSJÄRJESTÖILLE**

Yhteinen kirkkoneuvosto 20.9.2022:

§ 165 / 2022

TALOUSARVIOAVUSTUKSET LÄHETYSJÄRJESTÖILLE

Valmistelija yhteisen kirkkoneuvoston puheenjohtaja Per Stenberg

Talousarvion 3. pääluokassa (yhteisen seurakunnalliset tehtävät) myönnetään avustuksia virallisille lähetysjärjestöille. Avustukset on myönnetty seurakuntakohtaisesti vapaaehtoisen kannatuksen mukaisessa suhteessa Kirkon lähetystyön keskuksen julkaiseman lähetystyön ja kansainvälisen diakonian taloudellisen kannatuksen tilastojen perusteella. Kirkon lähetystyön keskus on nyt luopunut seurakuntakohtaisesta tilastosta, koska se ei enää vastannut todellisuutta.

Kirkkoherroista ja lähetyssihteereistä koostunut ryhmä on miettinyt uutta jakomallia avustusten jakamiseksi. Jakoperusteiden vaihtoehtoina on käytetty

-valtakunnallista tilastoa lähetystyön ja kansainvälisen diakonian avustustoiminnasta

-tasajakoa,

 -nimikkosopimuksia (10.10.2022 voimassa olevat sopimukset),

 liite A/§ 165.

Ryhmä on päätynyt esittämään, että lähetystyön talousarvioavustukset jaetaan nimikkosopimusten mukaisessa suhteessa. Tätä jakoperustetta käytetään vuosien 2023 ja 2024 talousarviossa, jonka jälkeen jakoperusteita arvioidaan uudelleen.

Puheenjohtajan esitys:

Päätetään myöntää lähetystyön avustukset vuosien 2023 ja 2024 talousarvioissa nimikkosopimusten mukaisessa suhteessa.

Pyydetään jakoperusteesta seurakuntaneuvostojen lausunnot 6.10. mennessä.

Päätös: Ennen päätöksentekoa hallintojohtaja esitteli jakoperusteiden vaihtoehtoja.

Hallintojohtajan esitys hyväksyttiin yksimielisesti.

Seurakuntaneuvosto 5.10.2022:

Liite A/§54 Talousarvioavustukset lähetysjärjestöille 2023

Kirkkoherran esitys:

Kaustisen ja Ullavan seurakuntaneuvosto puoltaa yhteisen

kirkkoneuvoston lähetystyön avustusten myöntämistä vuosien 2023
ja 2024 talousarvioissa nimikkosopimusten mukaisessa suhteessa.

Päätös:

Kaustisen ja Ullavan seurakuntaneuvosto puoltaa yhteisen

kirkkoneuvoston esitystä lähetystyön avustusten myöntämistä vuosien 2023
ja 2024 talousarvioissa kunkin seurakunnan omien nimikkosopimusten mukaan.

Kari Hanhikoski saapui tämän pykälän aikana klo17.18.

#### §55 / 2022UUDEN NIMIKKOLÄHETIN VALINTA

#### Nykyiset nimikkolähettimme ja -kohteemme:Sakari Heinonen toimii lähetysteknikkona Kyproksella SAT-7 satelliittitelevisiokanavalla Kansanlähetyksen kautta. Tukisumma on 3000 euroa vuodessa.

#### Teressa ja Janne Juhaninmäki vaikuttavat Tansaniassa Suomen Lähetysseuran kautta. Teressa toimii Itä-Afrikan työn johtajana ja Janne hankekoordinaattorina Etiopiassa ja Tansaniassa. Tukisumma molemmille 3000 euroa vuodessa.

#### Nimikkokohde seurakunta- ja avustustyö eteläsudanilaisten pakolaisten parissa Sley:n kautta. Tukisumma 3000 euroa vuodessa.

#### Nimikkokohteena useita vuosia on ollut Forward Looking -vammaistyö Nepalissa Suomen Lähetysseuran kautta päättyi 1.6.2022. Tukisumma oli 3000 euroa vuodessa.

#### Avoimeksi tullut nimikkolähettitilanne:Japanissa työskennelleen nimikkolähettimme Mirjam Harjun työsuhde Suomen Luterilaisen Evankeliumiyhdistyksen (Sley) palveluksessa päättyi 1.9.2022, jonka vuoksi hänen tilalleen on alettu etsitty uutta nimikkolähettiä. Seurakuntaneuvosto valitsi Mirjan Harjun nimikkolähetiksi 27.1.2020 (§5). Nimikkolähettisopimus tehtiin 1.3.2020. Tukisumma Mirjan Harjun työlle oli 3000 euroa vuodessa.

#### Sley on tarjonnut Mirjam Harjun tilalle useampia vaihtoehtoja nimikkoläheteiksi sekä Japania nimikkokohteena. Tällä hetkellä Japanissa on Sley:n lähettämänä ainoastaan Hiroakin pariskunta, joka on lähestymässä eläkeikää. Seurakunnallemme ehdotetuissa läheteissä ei ole tarjolla uusia lähettejä Japaniin. Sley:n esittämien vaihtoehtojen joukossa on myös seurakunnallemme tuttu pastori Pasi Palmu, jonka Sley on lähettämässä vuoden vaihteessa Saksaan muslimityöhön maahanmuuttajien pariin. Seurakunnan ja Sley:n yhteistyö jatkuu eteläsudanilaisten pakolaisten parissa tehtävän nimikkokohdetyön myötä. Tässä työssä toimii Pauli Vanhanen, joka on myös vieraillut seurakunnassamme.Lähetyksen vastuuryhmä pitää tärkeänä, että lähetystyön tukeminen voisi jatkua haastavassa Japanissa, joka on tullut seurakunnalle tutuksi lähetyskohteeksi, ja jossa nyt pois jäänyt nimikkolähetti ehti työskennellä vain 2,5 vuotta.Japanin työn jatkumista silmällä pitäen on mahdollista nimikkolähettiä kysytty Lähetysyhdistys Kylväjän kautta, jonka saama vapaaehtoinen lähetyskannatus on ollut huomattava vuosien ajan. Tuki on ollut usein suurempi kuin järjestöt, joiden kanssa on nimikkosopimus. Vastaavasti Kylväjän saama yhtymän talousarvioavustus seurakuntamme osalta on ollut merkittävä.Lähetysyhdistys Kylväjän tarjoamista läheteistä vastuuryhmä on päätynyt ehdottamaan Japanissa ensimmäisellä työkaudella olevia Mari-Kaisa ja Tuomas Auvista uusiksi nimikkoläheteiksi.

#### Liite A/§55 Lähetyksen vastuuryhmän esitysSeurakuntaneuvosto 5.10.2022:Lähetyssihteeri Raija Kattilakoski on esittelemässä asiaa kokouksessa jakertoo samalla lähetystyön ajankohtaiset kuulumiset.

#### Kirkkoherran esitys:

#### 1.Seurakuntaneuvosto valitsee uusiksi nimikkoläheteiksi Lähetysyhdistys Kylväjän palveluksessa Japanissa toimivat Mari-Kaisa ja Tuomas Auvisen.

2. Valtuuttaa lähetyssihteerin ja kirkkoherran neuvottelemaan kylväjän kanssa sopimusehdoista, jotka tuodaan päätettäväksi srk-neuvostolle.

Päätös:
2. Valtuuttaa lähetyssihteerin ja kirkkoherran neuvottelemaan kylväjän kanssa

 sopimusehdoista, jotka tuodaan päätettäväksi srk-neuvostolle.

#### Matti Mustajärvi lähti tämän pykälän aikana klo 18.03.

Raija Kattilakoski lähti pykälän käsittelyn jälkeen klo 18.38.

#### §56/ 2022LAUSUNTOPYYNTÖ OSAYLEISKAAVAN KAAVALUONNOKSESTA VÄLILLÄ KESKUSTA-OPISTONMÄKI

Kaustisen kunta pyytää 31.8.2022 päivätyssä sähköpostissa
Kaustisen ja Ullavan seurakunnan lausuntoa osayleiskaavan kaavaluonnoksesta välillä Keskusta-Opistonmäki.

Lausunto pyydetään antamaan nähtävänä oloaikana 8.10.2022 mennessä joko sähkö-postilla kaustisen.kunta@kaustinen.fi tai postitse osoitteella Kaustisen kunnanhallitus, Kappelintie 13, 69600 Kaustinen.

 Lausunnon antamatta jättäminen ei estä kaavan jatkokäsittelyä.

Lausunnossa pyydämme mainitsemaan diaarinumeron 150/10.02.02/2022.

Lisätietoja antavat kaavoittaja ja tekninen johtaja.

Seurakuntaneuvosto 5.10.2022:

Kirkkoherra on toimittanut lausuntopyyntöön liittyvät asiakirjat 6.9.2022 seurakuntayhtymän kiinteistöpäällikölle ja tekniselle isännöitsijälle. Kiinteistöpäällikkö on tutustunut kaavaluonnoksiin eikä näe tässä vaiheessa lausuttavaa yleiskaavasta.

Kaavasuunnittelussa on otettu huomioon Kirkonmäen suojelumerkinnät (Kirkkolaki ja RKY = valtakunnallisesti merkittävä rakennettu kulttuuriympäristö). Kaavamuutoksia ei seurakunnan rajojen sisäpuolelle ole tulossa.

Uutta rakentamista Kirkonmäen läheisyyteen tulisi mahdollisesti:

• kirkon koillispuolelle (pientaloja)

• kaakkoispuolelle kerrostaloja, joiden kerroskorkeus rajattu 2-3 krs, eli ei vaikuta kirkontornin näkyvyyteen tms.

Erittäin laaja materiaali on lähetetty kokouskutsun mukana ja nähtävissä Kaustisen kunnan verkkosivuilla.

Kirkkoherran esitys:

Seurakuntaneuvosto merkitsee tiedoksi osayleiskaavan kaavaluonnoksen välillä Keskusta-Opistonmäki.

Päätös:

Seurakuntaneuvosto merkitsee tiedoksi osayleiskaavan kaavaluonnoksen välillä Keskusta-Opistonmäki.

#### §57 / 2022TOIMINTA- JA TALOUSSUUNNITELMA VUODELLE 2023

#### Talouden taustapeilit:Talousarvioesityksen laatimisessa on huomioitu kustannusten nousu, erityisesti sisäisten tarjoilupalveluiden 10% korotus ensi vuoden alussa. Rippikoulumaksuissa on huomioitu 20 euron korotus (1.1.2023 alkaen 140 € oman srk:n nuori, 140€ ulkopaikkakuntalainen). Kanttoritilannetta on kuluvan syksyn tavoin haluttu vahvistaa ensi vuonna siten, että Kaustiselle on budjetoitu 80% kanttori, ja Ullavan kappeliseurakunnasta vastaavan kanttorin työaika on 50%.Budjettiraami on mahdollistanut sen, että nuorisotyölle on voitu budjetoida kaivattua lisäresussia leirien ajaksi. Leireillä tulee olla vähintään kaksi aikuista koko ajan. Kesäteologi palkataan kuluvan vuoden tapaan 7 viikoksi. Työntekijöiden koulutukseen on varattu määrärahat.Työalojen palvelujen ostoon on myös voitu panostaa hieman kuluvaa vuotta enemmän.Tämä on tärkeää siksi, että korona-exit vaatii hyvän sanoman esillä pitämistä monipuolisesti ja ihmisten kutsumista takaisin seurakunnan yhteyteen.Kustannuspaikkatasolla on vuoden 2023 alusta muutamia uudistuksia. Päiväkerhotyönnimeksi vaihtuu varhaiskasvatus. Nuorisotyön kustannuspaikan alle yhdistetäänvanhat varhaisnuorisotyön ja nuorisotyön kustannuspaikat. Toimintasuunnitelma:Kaustisen ja Ullavan seurakunta kutsuu ihmisiä Jumalan armon osallisuuteen. Eri työalojen monipuolisen toiminnan kautta etsimme kosketuspintaa ihmisten arkeen ja juhlaan. Verkossa tapahtuvan työn kohtaamme niitä, jotka syystä tai toisesta pääse tilaisuuksiin tai joille kynnys osallistua paikan päällä on jostain syystä liian korkea. Lähetystyötä tarvitaan edelleen. Sitä on tehtävä kaukana ja lähellä, sillä vain evankeliumi ohjaa ihmisen pelastukseen ja Jumalan mielen mukaiseen elämään.

#### Painopisteemme nousevat valmisteilla olevasta seurakunnan strategiasta. Hallintouudistuksen myötä vastuuryhmiä yhdistetään luontevaa yhteistyötä ja tehokkaampaa suunnittelua tukemaan. Seurakuntaan valitaan uusi kanttori, ja samalla rakennetaan toimintamallia, jossa musiikkityö tulee hoidetuksi asianmukaisesti niin Kaustisella kuin Ullavan kappeliseurakunnassa.

#### Seurakunnan yhteiset painopisteet vuodelle 2023 ovat:1. Toivon jumalanpalvelukset2. Toivon sanomaa teille ja meille3. Toivoa jatkuvuudestaLiite A/§57 Toimintasuunnitelma 2023Liite B/§57 Talousarvioesitys yhteenvetoLiite C/§57 Talousarvioesitys kustannuspaikoittainLiite D/§57 Toteumavertailu 1-8 /2022 yhteenveto

 Talousarvioesitys:

 Toimintatuotot: 35 300 €
 Toimintamenot: 570 420 €
 Toimintakate: 535 120 €

#### Kirkkoherran esitys:

#### Seurakuntaneuvosto esittää yhteiselle kirkkoneuvostolle Kaustisen ja Ullavan seurakunnan talousarvioesityksen ja toimintasuunnitelman hyväksymistä.

#### Päätös:

####  Seurakuntaneuvosto esittää yhteiselle kirkkoneuvostolle Kaustisen ja Ullavan seurakunnan talousarvioesityksen ja toimintasuunnitelman hyväksymistä.

#### §58 / 2022ILMOITUSASIAT

 Seurakunta osallistui Hurjat hämyilyt -tapahtumaan 30.9.2022 Kaustisen

keskustassa, kirkossa ja Luolassa.

 Toimintatilastot 1-8 / 2022. Liite A/§58

**§59 / 2022**

**OIKAISUVAATIMUSOHJEET JA VALITUSOSOITUS**

### MUUTOKSENHAKUKIELLOT

#### Valmistelua ja täytäntöönpanoa koskevat muutoksenhakukiellot

Seuraavista päätöksistä ei kirkkolain (1054/1993) 24 luvun 5 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 §:n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua.

**Pöytäkirjan pykälät: 49,50,51,52,53,54,55,56,57,58,59,60,61**

#### Oikaisuvaatimusoikeudesta aiheutuva valituskielto

Koska päätöksestä voidaan tehdä kirkkolain 24 luvun 3 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:

**Pöytäkirjan pykälät**:

#### Alistusasiaa koskeva muutoksenhakukielto

Kirkkolain 24 luvun 3 §:n 2 momentin mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi.

**Pöytäkirjan pykälät:**

#### Erikseen säädetyt muutoksenhakukiellot

1. Viranhaltija ei saa valittamalla hakea muutosta viranomaisen päätökseen evankelisluterilaisen kirkon virkaehtosopimuksista annetun lain (968/1974) 2 §:ssä tarkoitetussa asiassa eikä saattaa sitä oikaisuvaatimuksin tai hallintoriita-asiana ratkaistavaksi, jos hänellä taikka viranhaltijayhdistyksellä on oikeus panna asia vireille työtuomioistuimessa. Edellä mainittua sovelletaan vain viranhaltijaan, joka on jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa, tai sen alayhdistyksessä (kirkkolain 6 luvun 72 § 2 momentti).
2. Muutosta ei saa hakea oikaisuvaatimuksella tai valittamalla päätökseen, joka koskee väliaikaista viran toimituksesta pidättämistä (kirkkolain 24 luvun 14 § 2 momentti).
3. Seurakunnan jäsenellä ei ole oikeutta tehdä oikaisuvaatimusta tai valitusta päätöksestä, joka koskee toiseen henkilöön kohdistuvaa diakoniaa, kristillistä kasvatusta tai opetusta.
4. Valittamalla ei saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista (oikeudenkäynnistä hallintoasioissa annetun lain 2 luvun 6 §:n 2 momentti).
5. Muun lainsäädännön mukaan päätökseen ei saa hakea muutosta valittamalla.

**Pöytäkirjan pykälät ja valituskieltojen perusteet:**

#### Hankintoja koskevat muutoksenhakukiellot

Hankintaa koskevista seuraavista päätöksistä ei kirkkolain 24 luvun 8 a §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 §:n mukaisen kynnysarvon. Kansalliset kynnysarvot ilman arvonlisäveroa laskettuna ovat:

* 60.000 euroa (tavarat ja palvelut sekä suunnittelukilpailut),
* 150.000 euroa (rakennusurakat),
* 400.000 euroa (hankintalain liitteen E 1–4 kohdassa tarkoitetut sosiaali- ja terveyspalvelut),
* 300.000 euroa (hankintalain liitteen E 5–15 kohdassa tarkoitetut muut erityiset palvelut),
* 500.000 euroa (käyttöoikeussopimukset).

**Pöytäkirjan pykälät:**

### 2 OIKAISUVAATIMUSOHJEET

#### Oikaisuvaatimusviranomainen ja –aika

Seuraaviin päätöksiin tyytymätön voi tehdä kirjallisen oikaisuvaatimuksen.

Viranomainen, jolle oikaisuvaatimus tehdään ja yhteystiedot:

**Kaustisen ja Ullavan seurakunnan seurakuntaneuvosto**

Postiosoite: Siltatie 3 69600 Kaustinen

Käyntiosoite:Siltatie 3 69600 Kaustinen

Sähköposti: kaustinen@evl.fi

**Pöytäkirjan pykälät:**

Oikaisuvaatimus on tehtävä **14 päivän kuluessa** siitä, kun asianosainen on saanut tiedon päätöksestä. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi.

Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

#### Oikaisuvaatimuksen sisältö

Oikaisuvaatimuksesta on käytävä ilmi:

* oikaisuvaatimuksen tekijän nimi ja tarvittavat yhteystiedot asian hoitamiseksi
* tiedot oikaisuvaatimuksen kohteena olevasta päätöksestä
* millaista oikaisua päätökseen vaaditaan
* millä perusteilla oikaisua päätökseen vaaditaan.

### VALITUSOSOITUS

#### Kirkollis- ja hallintovalitukset

Seuraaviin päätöksiin voidaan hakea muutosta kirjallisella valituksella.

**Valitusviranomainen ja yhteystiedot:**

Pohjois-Suomen hallinto-oikeus

Postiosoite: PL 189, 90101 Oulu

Käyntiosoite: Isokatu 4, 90100 Oulu

Sähköposti: pohjois-suomi@hao.fi

Valituksen voi tehdä myös hallinto- ja erityistuomioistuinten asiointipalvelussa osoitteessa .

**Kirkollisvalitus, pöytäkirjan pykälät:**

**Hallintovalitus, pöytäkirjan pykälät:**

Valitusaika on **30 päivää** päätöksen tiedoksisaannista.

##### **Kirkollisvalitus alistusasiassa**

Seuraaviin päätöksiin voidaan hakea muutosta kirjallisella valituksella.

**Valitusviranomainen ja yhteystiedot:**

**Oulun hiippakunnan tuomiokapituli, pöytäkirjan pykälät:**

Postiosoite: PL 85, 90101 Oulu

Käyntiosoite: Hallituskatu 3, 90100 Oulu

Sähköposti: oulu.tuomiokapituli@evl.fi

**Kirkkohallitus, pöytäkirjan pykälät:**

Postiosoite: PL 210, 00131 Helsinki

Käyntiosoite: Eteläranta 8, 00131 Helsinki

Telekopio: 09 1802 350

Sähköposti: kirkkohallitus@evl.fi.

Valitusaika on **30 päivää** päätöksen tiedoksisaannista.

##### **Muutoksenhakuajan laskeminen**

Valitusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi.

### VALITUKSEN SISÄLTÖ JA LIITTEET, VALITUSASIAKIRJOJEN TOIMITTAMINEN JA OIKEUDENKÄYNTIMAKSU

#### Valituksen sisältö

Valituksessa on ilmoitettava:

* valittajan nimi ja yhteystiedot,
* postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää,
* sähköpostiosoite, jos valitusviranomaisen päätös voidaan antaa tiedoksi sähköisenä viestinä,
* päätös, johon haetaan muutosta,
* miltä kohdin päätökseen haetaan muutosta ja mitä muutoksia siihen vaaditaan tehtäväksi,
* vaatimusten perustelut,
* mihin valitusoikeus perustuu, jos valituksen kohteena oleva päätös ei kohdistu valittajaan.

Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.

#### Valituksen liitteet

Valitukseen on liitettävä:

* valituksen kohteena oleva päätös valitusosoituksineen,
* selvitys siitä, milloin valittaja on saanut päätöksensä tiedoksi, tai muu selvitys valitusajan alkamisen ajankohdasta,
* asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.

#### Valitusasiakirjojen toimittaminen

Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

#### Oikeudenkäyntimaksu

Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksu, jollei lain 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1383/2018) 1 §:n mukaan oikeudenkäyntimaksu hallinto-oikeudessa on 260 euroa ja markkinaoikeudessa 2.050 euroa. Käsittelymaksu markkinaoikeudessa on kuitenkin 4.100 euroa, jos hankinnan arvo on vähintään 1 miljoonaa euroa ja 6.140 euroa, jos hankinnan arvo on vähintään 10 miljoonaa euroa.

#### § 60 / 2022

#### KOKOUKSEN PÄÄTTÄMINEN

Puheenjohtaja päätti kokouksen 19.05, Virsi 548.

Kokouksen puolesta Vakuudeksi

Veli-Pekka Harju Eija Viisteensaari

puheenjohtaja pöytäkirjanpitäjä

Olemme tarkastaneet pöytäkirjan

Oili Salo Anna-Mari Klemola

pöytäkirjantarkastaja pöytäkirjantarkastaja